L 135/82
SK
Úradný vestník Európskej únie
23.5.2023
2.
Typové hodnotenie a požadovanú prax treba absolvovať do troch rokov pred podaním žiadosti o zapísanie typovej klasifikácie do preukazu spôsobilosti technika údržby lietadiel. 3.
Typové hodnotenie sa musí vykonať v prítomnosti aspoň jedného skúšajúceho.
Skúšajúci sa nesmie(-ú) zúčastniť na výcviku žiadateľa.
e) Skúšajúci musí(-ia) vyhotoviť a podpísať písomnú správu, ktorú sprístupní(-ia) kandidátovi a z ktorej bude vyplývať, prečo kandidát skúšku absolvoval úspešne alebo neúspešne. 6.
Odborná príprava na pracovisku 6.1.
Všeobecne Odborná príprava na pracovisku je odborná príprava, ktorú žiadateľ absolvuje na konkrétnom type lietadla na skutočnom pracovisku, pričom má možnosť naučiť sa osvedčené postupy údržby a správne postupy uvoľnenia do prevádzky.
Odborná príprava na pracovisku spĺňa tieto požiadavky: a) Zoznam úloh a program odbornej prípravy na pracovisku prijme príslušný orgán, ktorý vydal preukaz spôsobilosti technika údržby pred začatím odbornej prípravy na pracovisku.
b) Odborná príprava na pracovisku sa vykonáva v jednej alebo viacerých organizáciách vykonávajúcich údržbu, ktoré sú riadne oprávnené podľa tohto nariadenia na údržbu daného typu lietadla.
Odbornú prípravu na pracovisku riadi jedna z týchto organizácií.
c) Pred absolvovaním odbornej prípravy na pracovisku musí byť žiadateľ držiteľom preukazu spôsobilosti kategórie A, B alebo L5, alebo musí mať absolvovaný teoretický typový výcvik a splnených aspoň 50 % požadovanej základnej praxe (ustanovenie 66.A.30), pokiaľ ide o kategóriu lietadla, na ktoré sa školí.
d) Žiadateľ začne a dokončí odbornú prípravu na pracovisku do troch rokov pred podaním žiadosti o zapísanie prvej typovej klasifikácie.
Aspoň 50 % úloh odbornej prípravy na pracovisku sa uskutoční po dokončení príslušného teoretického typového výcviku na lietadlo.
e) Žiadateľ absolvuje odbornú prípravu na pracovisku pod vedením kvalifikovaného inštruktora alebo inštruktorov a pod jeho/ich a individuálnym dohľadom, počas ktorého inštruktori overia technické vedomosti, zručnosti a povinnosti bežného člena osvedčujúceho personálu.
Počas odbornej prípravy na pracovisku inštruktori takisto odovzdávajú žiadateľovi vedomosti a skúsenosti a poskytujú potrebné rady, podporu a usmernenie.
f) Žiadateľ musí dokončiť každú úlohu a uvedené úlohy musia byť rovnaké ako skutočné úlohy z pracovnej karty/pracovného listu atď.
Inštruktori overujú a spolupodpisujú úlohy vykonávané počas odbornej prípravy na pracovisku, pretože preberajú zodpovednosť za úlohy na úrovni podporného personálu alebo prípadne na úrovni osvedčujúceho personálu, a to v závislosti od postupu uvoľnenia do prevádzky.
g) Po úspešnom absolvovaní programu odbornej prípravy na pracovisku inštruktori vydajú odporúčanie na záverečné hodnotenie žiadateľa, ktoré vykonajú určení hodnotitelia. 6.2.
Obsah odbornej prípravy na pracovisku a denník odbornej praxe Odborná príprava na pracovisku zahŕňa sériu činností a úloh, ktoré sú charakteristické pre typovú klasifikáciu lietadla, systémy a požadovanú kategóriu preukazu spôsobilosti, a môže sa vzťahovať na viac ako jednu kategóriu preukazu spôsobilosti.
Odborná príprava na pracovisku sa zdokumentuje v denníku odbornej praxe, v ktorom sa uvedie: a) meno žiadateľa; b) dátum narodenia žiadateľa; c) organizácia(-e) schválená(-é) na údržbu, v ktorej(-ých) sa odborná príprava na pracovisku uskutočnila;